stanford-oval/wikipedia huggingface dataset:
อุทยานแห่งชาติถ้ำผาไท

| อุทยานแห่งชาติถ้ำผาไท |
| --- | --- |
ไอยูซีเอ็นกลุ่ม 2 (อุทยานแห่งชาติ)

ที่ตั้ง: จังหวัดลำปาง ประเทศไทย
พิกัด: 18°36′19″N 99°53′51″E﻿ / ﻿18.60528°N 99.89750°E﻿ / 18.60528; 99.89750
พื้นที่: 1,214 ตารางกิโลเมตร (759,000 ไร่)
ผู้เยี่ยมชม: 13,910 (2553)
หน่วยราชการ: กรมอุทยานแห่งชาติ สัตว์ป่า และพันธุ์พืช
อุทยานแห่งชาติถ้ำผาไท มีพื้นที่ครอบคลุมในท้องที่อำเภอเมืองลำปาง อำเภอแจ้ห่ม อำเภองาว จังหวัดลำปาง ที่ตั้งสำนักงานอุทยาน อยู่บริเวณถ้ำผาไท ถนนพหลโยธิน ตำบลบ้านหวด อำเภองาว จังหวัดลำปาง มีลักษณะภูมิประเทศเป็นภูเขาหินปูนสูงสลับซับซ้อน สภาพป่าเป็นป่าเบญจพรรณและป่าเต็งรัง มีความอุดมสมบูรณ์มาก มีสวนสักกระจายอยู่ทั่วไป เป็นแหล่งที่อยู่อาศัยของสัตว์จำนวนมาก พื้นที่ส่วนใหญ่เป็นพื้นที่ต้นน้ำลำธาร ชั้นที่ 160 มีจุดเด่นและสถานที่พักผ่อนหย่อนใจที่สำคัญ คือ ถ้ำผาไท หล่มภูเขียว น้ำตำแม่แก้ น้ำตกเก๊าฟุ บริเวณอ่างเก็บน้ำเขื่อนกิ่วลม ถ้ำออกรู ห้วยแม่พลึง นอกจากนี้ยังมีน้ำตกขนาดเล็กกระจัดกระจายอยู่ทั่วไป และยังมีสถานที่ท่องเที่ยวขององค์การอุตสาหกรรมป่าไม้ คือ ศูนย์ฝึกลูกช้างบ้านปางหละ อำเภองาว มีเนื้อที่ประมาณ 758,750 ไร่ หรือ 1,214 ตารางกิโลเมตร
ตามคำสั่งกรมป่าไม้ ที่ 1627/2532 ให้ นายพูนสถิตย์ วงศ์สวัสดิ์ นักวิชาการป่าไม้ 5 กองอุทยานแห่งชาติดำเนินการสำรวจเพิ่มเติม และจัดตั้งพื้นที่ป่าบริเวณอุทยานแห่งชาติถ้ำผาไท และบริเวณป่าสงวนแห่งชาติป่าแม่ยาง-ป่าแม่งาว ป่าแม่ต๋า-ป่าแม่มาย ป่าแม่งาวฝั่งขวา และป่าแม่โป่ง ในท้องที่อำเภอเมือง อำเภอแจ้ห่ม และอำเภองาว จังหวัดลำปาง เพื่อประกาศเป็นอุทยานแห่งชาติ โดยให้ทำหน้าที่หัวหน้าอุทยานแห่งชาติแห่งนี้ด้วย
ผลการสำรวจพื้นที่ที่จะจัดตั้งเป็นอุทยานแห่งชาติถ้ำผาไทพบว่า เป็นป่าธรรมชาติที่ยังคงมีความอุดมสมบูรณ์ มีสถานที่ท่องเที่ยวซึ่งประชาชนและหน่วยงานต่างๆ รู้จักเป็นอย่างดี ได้แก่ เขื่อนกิ่วลม และถ้ำผาไท โดยได้ขออนุมัติใช้ชื่ออุทยานแห่งชาติตามหนังสืออุทยานแห่งชาติ ที่ กษ 0713 (ผท)/20 ลงวันที่ 1 กุมภาพันธ์ 2534 ว่า อุทยานแห่งชาติถ้ำผาไท ซึ่งนายไพโรจน์ สุวรรณกร อธิบดีกรมป่าไม้ อนุมัติให้ใช้ชื่อ “อุทยานแห่งชาติถ้ำผาไท” เมื่อวันที่ 4 มีนาคม 2534 ปัจจุบันกรมอุทยานแห่งชาติ สัตว์ป่า และพันธุ์พืชกำลังรวบรวมข้อมูลเพื่อพิจารณาประกาศจัดตั้งเป็นอุทยานแห่งชาติต่อไป
ลักษณะภูมิประเทศ

สภาพภูมิประเทศโดยทั่วไปเป็นภูเขาสูงสลับซับซ้อน สภาพป่าเป็นป่าเบญจพรรณและพื้นที่ถูกบุกรุกแผ้วถาง มีสวนสักกระจายอยู่ทั่วไป ยอดเขาสูงที่สำคัญ คือ ดอยกิ่วลม สูง 1,202 เมตร รองลงมาคือ ดอยสันกลางสูง 1,022 เมตร ดอยผาหวด สูง 975 เมตร ซึ่งมีพื้นที่ส่วนใหญ่เป็นป่าเบญจพรรณสลับกับป่าเต็งรัง ส่วนทิศใต้ ได้แก่ ดอยหลวง สูง 1,100 เมตรทางทิศตะวันออกของพื้นที่เป็นแหล่งผลิตผลทางด้านเกษตรกรรมที่สำคัญ ส่วนทางด้านทิศตะวันตกของพื้นที่ส่วนใหญ่เป็นป่าเต็งรัง น้ำจากลำห้วยและลำธารสายต่างๆ ที่ไหลไปทางทิศตะวันตกจะไหลลงสู่แม่น้ำวัง ส่วนที่ไหลไปทางด้านทิศตะวันออกจะไหลลงสู่แม่น้ำงาวเป็นส่วนใหญ่
ลักษณะภูมิอากาศ

ลักษณะภูมิอากาศโดยทั่วไป
ฤดูร้อน เริ่มตั้งแต่เดือนมีนาคม - เดือนพฤษภาคม จะร้อนจัด มีลมพัดมาจากทิศตะวันตกเฉียงใต้
ฤดูฝน เริ่มตั้งแต่เดือนพฤษภาคม - เดือนตุลาคม ฝนตกสม่ำเสมอ มีลมพัดมาจากทิศตะวันตกเฉียงใต้ บางครั้งมีพายุพัดแรงมาก
ฤดูหนาว เริ่มตั้งแต่เดือนพฤศจิกายน - เดือนกุมภาพันธ์ อากาศหนาวจัด ในตอนกลางคืนและตอนเช้ามีหมอกปกคลุมทั่วไป ลมหนาวพัดมาจากทิศ ตะวันออกเฉียงเหนือ
พืชพรรณและสัตว์ป่า

เนื่องจากสภาพภูมิประเทศเป็นภูเขาสูงสลับซับซ้อน ป่าไม้ที่พบได้แก่ ป่าดิบแล้ง พันธุ์ไม้ที่พบ คือ ตะเคียน ไม้ตระกูลยาง ไม้ตระกูลไม้ก่อ ยมหอม อบเชย ดีหมี ฯลฯ ป่าเบญจพรรณ และป่าเต็งรัง พันธุ์ไม้ที่พบเห็น คือ ประดู่ มะค่าโมง แดง อ้อยช้าง ชิงชัน ไผ่ชนิดต่างๆ ตุ้มกว้าว อุโลก สะแก และหญ้าแพก เป็นต้น
แหล่งท่องเที่ยว

ถ้ำผาไท
หล่มภูเขียว
น้ำตกแม่แก้
น้ำตกเก๊าฟุ
น้ำตกตาดเหมย
ศาลเจ้าพ่อประตูผา
ภาพเขียนก่อนยุคประวัติศาสตร์ ประตูผา
สัตว์ป่าที่พบในอุทยาน

กระทิง
หมูป่า
ลิง
เม่นใหญ่
ตุ่น
อีเห็น
อ้น กระต่ายป่า และนกนานาชนิด นอกจากนี้ยังมีปลาชนิดต่างๆ หลายชนิด
อุทยานแห่งชาติธารเสด็จ-เกาะพะงัน

| อุทยานแห่งชาติธารเสด็จ-เกาะพะงัน |
| --- | --- |
ไอยูซีเอ็นกลุ่ม 2 (อุทยานแห่งชาติ)
หาดธารเสด็จ
ที่ตั้งของอุทยานแห่งชาติธารเสด็จ-เกาะพะงันแสดงแผนที่จังหวัดสุราษฎร์ธานีอุทยานแห่งชาติธารเสด็จ-เกาะพะงัน (ประเทศไทย)แสดงแผนที่ประเทศไทย
ที่ตั้ง: จังหวัดสุราษฎร์ธานี ประเทศไทย
พิกัด: 9°45′0″N 100°4′28″E﻿ / ﻿9.75000°N 100.07444°E﻿ / 9.75000; 100.07444
พื้นที่: 43 ตารางกิโลเมตร (27,000 ไร่)
จัดตั้ง: พฤศจิกายน 2561
ผู้เยี่ยมชม: 158,090 (2562)
หน่วยราชการ: กรมอุทยานแห่งชาติ สัตว์ป่า และพันธุ์พืช
พื้นที่ของเกาะพะงัน ตั้งอยู่ในจังหวัดสุราษฎร์ธานี ซึ่งเป็นป่าสงวนแห่งชาติป่าเกาะพะงัน มีธารน้ำตก ป่าไม้ และสัตว์ป่าที่อุดมสมบูรณ์ สามารถที่จะพัฒนาให้เป็นแหล่งท่องเที่ยวต่อไปในอนาคต กรมป่าไม้ได้ดำเนินการสำรวจพื้นที่ป่าสงวนแห่งชาติป่าเกาะพะงัน และป่าน้ำตกธารเสด็จ ป่าเขาลาดไม้แก้ว ป่าเขาค่าย ป่าเขาตาหลวง ป่าเขาหินนก ป่าแหลมนายโพธิ์-แหลมกะทะคว่ำ และ ป่าเขาไฟไหม้ ขณะนี้อยู่ระหว่างการดำเนินการจัดตั้งเป็นอุทยานแห่งชาติและใช้ชื่อว่า อุทยานแห่งชาติธารเสด็จ-เกาะพงัน ครอบคลุมพื้นที่ทั้งหมด 66 ตารางกิโลเมตร หรือ 41,250 ไร่ เป็นพื้นน้ำ 19 ตารางกิโลเมตร หรือ 11,875 ไร่ พื้นที่บก 47 ตารางกิโลเมตร หรือ 29,375 ไร่
เกาะพงันนั้นอยู่ห่างจากเกาะสมุยไปทางทิศเหนือ ประมาณ 20 กิโลเมตร ใช้เวลาเดินทางประมาณ 30 นาที และอยู่ห่างตัวจังหวัด 100 กิโลเมตร เกาะพะงันมีเนื้อที่ 170 ตารางกิโลเมตร เป็นหนึ่งในจำนวน 48 เกาะที่ตั้งอยู่ในช่องอ่างทอง ภูมิประเทศของเกาะพะงันมีภูเขาอยู่ตรงกลางเกาะ ทอดตัวจากทิศเหนือจดทิศใต้ มีที่ราบทางด้านทิศตะวันตกของเกาะ ส่วนทางทิศตะวันออกเป็นเทือกเขาจดทะเล บางแห่งก็มีอ่าวเล็กอ่าวน้อยเรือเข้าจอดได้เป็นบางฤดู
ลักษณะภูมิประเทศ

ลักษณะภูมิประเทศทั่วไปเป็นภูเขาสูง โดยมียอดเขาสูงสุด คือ ยอดเขาหรา มีความสูงจากระดับน้ำทะเลปานกลาง 627 เมตร มีป่าเขาที่อุดมสมบูรณ์ ประกอบด้วยเกาะต่างๆ ได้แก่ เกาะพะงัน เกาะแตนอก เกาะแตใน เกาะม้า และเกาะเต่า ซึ่งอยู่ห่างจากเกาะพะงันไปทางทิศเหนือประมาณ 30กิโลเมตร สภาพโดยทั่วไป จึงเป็นภูเขาสลับซับซ้อนมีที่ราบตามหุบเขาและบริเวณอ่าวต่างๆ รอบเกาะ
ลักษณะภูมิอากาศ

สภาพภูมิอากาศโดยทั่วไปของเกาะพะงัน มีฝนตกเกือบตลอดปี ลักษณะอากาศโดยทั่วไปจัดอยู่ในเกณฑ์อบอุ่น โดยมีอุณหภูมิเฉลี่ยตลอดปี ประมาณ 27.7 องศาเซลเซียส อุณหภูมิเฉลี่ยสูงสุดในเดือน พฤษภาคม ประมาณ 32.5 องศาเซลเซียส ซึ่งเป็นช่วงที่มีอากาศร้อน อุณหภูมิเฉลี่ยต่ำสุดในช่วงเดือนธันวาคมและเดือนมกราคม ประมาณ 23.9–24.0 องศาเซลเซียส เป็นช่วงที่อากาศเริ่มเย็นตัวลง ปริมาณน้ำฝนตลอดปี ประมาณ 1,848.3 มิลลิเมตร เดือนกุมภาพันธ์ มีปริมาณน้ำฝนน้อยที่สุด ประมาณ 38.3 มิลลิเมตร เดือนพฤศจิกายนมีปริมาณน้ำฝนมาก ประมาณ 427.8 มิลลิเมตร
พืชพันธุ์สัตว์ป่าและสัตว์ทะเล

ป่าดงดิบชื้น เป็นป่าไม้ไม่ผลัดใบ มีสีเขียวสดตลอดปี สภาพป่ารกทึบทั้งในเรือนยอดของไม้ใหญ่และ ชั้นไม้พื้นล่างที่สำคัญ ได้แก่ ตะเคียนทอง กระท้อน เป็นต้น
ป่าดงดิบแล้ง เป็นป่าที่ปกคลุมบริเวณไหล่เขา ตามร่องน้ำที่เป็นเขาหินเป็นส่วนใหญ่ มีพันธุ์ไม้ที่สำคัญ ได้แก่ ไม้พลองใบใหญ่ยมหินหาดรุม และยมเขาเป็นต้น
ป่าเขาหินปูน พันธุ์ไม้ที่พบ ได้แก่โพทะเล ปอทะเล สลัดได และว่านสบู่เลือด เป็นต้น
พืชพันธุ์สัตว์ป่าและสัตว์ทะเล > สัตว์ป่า

สัตว์เลี้ยงลูกด้วยนม ประกอบด้วย กวางป่า ลิง ค่าง นางอาย พังพอน มีอยู่มากมายประมาณ ไม่น้อยกว่า 200 ตัว
นก ประกอบด้วยนกหลายชนิด เช่น เหยี่ยวแดง นกออก นกขุนทอง เป็นต้น
สัตว์เลื้อยคลาน ประกอบด้วย เต่า ตะพาบน้ำ ซึ่งอาศัยอยู่ตามลำธารน้ำจืดในป่า และสัตว์ประเภทงูชนิดต่างๆ ทั้งที่มีพิษ และไม่มีพิษ เช่น งูเห่า งูจงอาง งูเขียว งูเหลือม เป็นต้น
สัตว์ครึ่งบกครึ่งน้ำ ประกอบด้วย กบ เขียด ชนิดต่างๆ ส่วนมากพบตามบริเวณลำห้วย
ปลาและสัตว์น้ำจืดอื่นๆ ประกอบด้วย ปลาดุก ปลาช่อน กุ้ง ปูน้ำจืด และเต่านา เป็นต้น
พืชพันธุ์สัตว์ป่าและสัตว์ทะเล > สัตว์ทะเล

ประเภทปลา ประกอบด้วย ปลากระเบนจุดขาว กระเบนราหู ฉลามวาฬ ปลาการ์ตูนย์อินเดียแดง เป็นต้น
ประเภทหอย ได้แก่ หอยนางรม หอยมือเสือ และ หอยเป๋าฮื้อ หรือ หอยร้อยรู ประเภทหมึก เช่น หมึกกล้วย หมึกกระดอง หมึกลาย เป็นต้น เต่าทะเลที่พบ มี 2 ชนิด ได้แก่ เต่าตนุ และ เต่ากระ
| ด ค กอุทยานแห่งชาติในประเทศไทย |
| --- | --- | --- |
| ภาคเหนือ |  ขุนขาน  ขุนแจ  ขุนน่าน  ขุนพะวอ  ขุนสถาน  เขลางค์บรรพต  เขาค้อ  คลองลาน  คลองวังเจ้า  แควน้อย  แจ้ซ้อน  ผาแดง  ดอยขุนตาล  ดอยจง  ดอยผากลอง  ดอยผ้าห่มปก  ดอยภูคา  ดอยภูนาง  ดอยเวียงผา  ดอยสอยมาลัย  ดอยสุเทพ-ปุย  ดอยหลวง  ดอยอินทนนท์  ต้นสักใหญ่  ตากสินมหาราช  ตาดหมอก  ถ้ำปลา–น้ำตกผาเสื่อ  ถ้ำผาไท  ถ้ำสะเกิน  ถ้ำหลวง-ขุนน้ำนางนอน  ทุ่งแสลงหลวง  นันทบุรี  น้ำตกชาติตระการ  น้ำตกบัวตอง–น้ำพุเจ็ดสี  น้ำตกพาเจริญ  น้ำตกแม่สุรินทร์  น้ำหนาว  ภูชี้ฟ้า  ภูซาง  ภูสอยดาว  ภูหินร่องกล้า  แม่เงา  แม่จริม  แม่ตะไคร้  แม่โถ  แม่ปิง  แม่ปืม  แม่เมย  แม่ยม  แม่วงก์  แม่วะ  แม่วาง  แม่สะเรียง  รามคำแหง  ลานสาง  ลำน้ำกก  ลำน้ำน่าน  เวียงโกศัย  ศรีน่าน  ศรีลานนา  ศรีสัชนาลัย  สาละวิน  ห้วยน้ำดัง  ออบขาน  ออบหลวง  |  |
| ภาคตะวันออกเฉียงเหนือ |  แก่งตะนะ  เขาพระวิหาร  เขาใหญ่  ตาดโตน  ตาพระยา  ทับลาน  ไทรทอง  นายูง-น้ำโสม  น้ำพอง  ป่าหินงาม  ผาแต้ม  ภูกระดึง  ภูเก้า-ภูพานคำ  ภูจองนายอย  ภูเรือ  ภูแลนคา  ภูเวียง  ภูผาเทิบ  ภูผาม่าน  ภูผายล  ภูผาเหล็ก  ภูพาน  ภูลังกา  ภูสระดอกบัว  ภูสวนทราย  ภูหินจอมธาตุ–ภูพระบาท  |  |
| ภาคกลาง |  น้ำตกเจ็ดสาวน้อย  น้ำตกสามหลั่น  พุเตย  |  |
| ภาคตะวันออก |  เขาคิชฌกูฏ  เขาชะเมา-เขาวง  เขาสิบห้าชั้น  เขาแหลมหญ้า-หมู่เกาะเสม็ด  น้ำตกคลองแก้ว  น้ำตกพลิ้ว  ปางสีดา  หมู่เกาะช้าง  |  |
| ภาคตะวันตก |  กุยบุรี  แก่งกระจาน  เขาสามร้อยยอด  เขาแหลม  เขื่อนศรีนครินทร์  เฉลิมพระเกียรติไทยประจัน  เฉลิมรัตนโกสินทร์  ทองผาภูมิ  ไทรโยค  น้ำตกห้วยยาง  ลำคลองงู  หาดวนกร  เอราวัณ  |  |
| ภาคใต้ |  แก่งกรุง  เขานัน  เขาน้ำค้าง  เขาปู่-เขาย่า  เขาพนมเบญจา  เขาลำปี-หาดท้ายเหมือง  เขาสก  เขาหลวง  เขาหลัก-ลำรู่  คลองพนม  ตะรุเตา  ใต้ร่มเย็น  ทะเลบัน  ธารเสด็จ-เกาะพะงัน  ธารโบกขรณี  น้ำตกซีโป  น้ำตกทรายขาว  น้ำตกโยง  น้ำตกสี่ขีด  น้ำตกหงาว  บางลาง  บูโด-สุไหงปาดี  ลำน้ำกระบุรี  ศรีพังงา  สันกาลาคีรี  สิรินาถ  หมู่เกาะเภตรา  หมู่เกาะชุมพร  หมู่เกาะระนอง  หมู่เกาะลันตา  หมู่เกาะสิมิลัน  หมู่เกาะสุรินทร์  หมู่เกาะอ่างทอง  หาดขนอม-หมู่เกาะทะเลใต้  หาดเจ้าไหม  หาดนพรัตน์ธารา-หมู่เกาะพีพี  แหลมสน  อ่าวพังงา  อ่าวมะนาว-เขาตันหยง  อ่าวสยาม  |  |
 ระดับประเทศ อุทยานประวัติศาสตร์ เขตรักษาพันธุ์สัตว์ป่า เขตห้ามล่าสัตว์ป่า ระดับโลก แหล่งมรดกโลกในไทย ความทรงจำแห่งโลกของไทย มรดกภูมิปัญญาทางวัฒนธรรมของไทย พื้นที่ชุ่มน้ำแรมซาร์ในไทย พื้นที่สงวนชีวมณฑลโลกในไทย อุทยานธรณีโลกในไทย 
↑  "สถิตินักท่องเที่ยวที่เข้าไปในอุทยานแห่งชาติ ปีงบประมาณ พ.ศง2562" [Statistics of tourists visiting National Parks fiscal year 2019]. Department of National parks, Wildlife and Plant Conservation. 2019. สืบค้นเมื่อ 16 February 2021, no.37 Yhan Sadet–Ko Pha-ngan N.P.{{cite web}}:  CS1 maint: postscript (ลิงก์)
เรียวซุเกะ คะกะวะ

เรียวซุเกะ คะกะวะ (10 ตุลาคม ค.ศ. 1896 - 17 เมษายน ค.ศ. 1987) เป็นนักแสดงชายชาวญี่ปุ่น[1][1]
ผลงานที่ได้รับการคัดเลือก

Story of a Beloved Wife (1951)
Dedication of the Great Buddha (1952)
Gate of Hell (1953)
Ugetsu (1953)
Sansho the Bailiff (1954)
The Second Son (1955)
The Renyasai Yagyu Hidden Story (1956)
The Loyal 47 Ronin (1958)
Samurai Vendetta (1959)
Scar Yosaburo (1960)
The Sword of Doom (1966) as Dansho Tsukue
แหล่งข้อมูลอื่น

Ryosuke Kagawa ที่อินเทอร์เน็ตมูวีเดตาเบส
เรียวจิ คิตะ

| เรียวจิ คิตะ |
| --- | --- |
北 竜二
เกิด: 1 มกราคม ค.ศ. 1905(1905-01-01) โตเกียว
เสียชีวิต: 16 เมษายน ค.ศ. 1972(1972-04-16) (67 ปี)
อาชีพ: นักแสดง
ปีปฏิบัติงาน: 1937-1972
เรียวจิ คิตะ (ค.ศ. 1905 - 16 เมษายน ค.ศ. 1972) เป็นนักแสดงชายชาวญี่ปุ่น แสดงภาพยนตร์มากถึง 280 เรื่อง ตั้งแต่ปี ค.ศ. 1937 ถึง ค.ศ. 1972
แหล่งข้อมูลอื่น

เรียวจิ คิตะ ที่อินเทอร์เน็ตมูวีเดตาเบส
Ryūji Kita at the Japanese Movie Database (Japanese)
เรียวตะ มูราตะ

นักมวยชาวญี่ปุ่น
เรียวตะ มูราตะ (ญี่ปุ่น: 村田 諒太; โรมาจิ: Murata Ryōta) นักมวยสากลชาวญี่ปุ่น อดีตแชมป์โลก WBA (ซูเปอร์แชมป์) รุ่นมิดเดิลเวท อดีตนักมวยสากลสมัครเล่นทีมชาติญี่ปุ่นเหรียญทองโอลิมปิก 2012 รุ่นมิดเดิลเวท
เกียรติประวัติ > มวยสากลสมัครเล่น

เหรียญทองแดง มวยสากลสมัครเล่นชายชิงแชมป์เอเชีย 2005 รุ่นมิดเดิลเวท
เหรียญเงิน มวยสากลสมัครเล่นชายชิงแชมป์โลก 2011 รุ่นมิดเดิลเวท
เหรียญทอง มวยสากลสมัครเล่นชายโอลิมปิกฤดูร้อน 2012 รุ่นมิดเดิลเวท
เกียรติประวัติ > มวยสากลอาชีพ

แชมป์โลก WBA รุ่นมิดเดิลเวท (2560 – 2561)
ชิง, 22 ตุลาคม 2560 ชนะอาร์ทีดี อาสซอง ดาม จิกาม ( แคเมอรูน) ยก 7 ที่ สนามกีฬาแห่งชาติเรียวโงกุ, มหานครโตเกียว, ประเทศญี่ปุ่น
ป้องกันครั้งที่ 1, 15 เมษายน 2560 ชนะทีเคโอ เอมานูเอเล บลังดามูรา ( อิตาลี) ยก 8 ที่ โยโกฮามะอารีนา, โยโกฮามะ, ประเทศญี่ปุ่น
เสียแชมป์, 20 ตุลาคม 2561 แพ้คะแนน ร็อบ แบรนท์ ( สหรัฐ) ที่ พาร์กเอ็มจีเอ็ม, แพราไดส์, สหรัฐ
แชมป์โลก WBA รุ่นมิดเดิลเวท (สมัยที่ 2)
ชิง, 12 กรกฎาคม​ 2562 ชนะทีเคโอ ร็อบ แบรนท์ ( สหรัฐ) ยก 2 ที่ ศูนย์กีฬาในร่มจังหวัดโอซากะ, โอซากะ, ประเทศญี่ปุ่น
ป้องกันครั้งที่ 1, 23 ธันวาคม 2562 ชนะทีเคโอ สตีฟ บัทเลอร์ ( แคนาดา) ยก 5 ที่ โยโกฮามะอารีนา, โยโกฮามะ, ประเทศญี่ปุ่น
6 มกราคม 2564 WBA ได้เลื่อนตำแหน่งเป็นซูเปอร์แชมป์ ภายหลังซาอุล อัลบาเรซ แชมป์โลก WBA (ซูเปอร์แชมป์) ในรุ่นนี้ชาวเม็กซิโกสละตำแหน่ง เพื่อครองตำแหน่งแชมป์โลก WBA (ซูเปอร์แชมป์) รุ่นซูเปอร์มิดเดิลเวทเพียงรุ่นเดียว
แชมป์โลก WBA (ซูเปอร์แชมป์) รุ่นมิดเดิลเวท (2564 – 2565)
เสียแชมป์, 9 เมษายน 2565 แพ้ทีเคโอ เกนนาดี โกลอฟกิน ( คาซัคสถาน) ยก 9 ที่ไซตามะซูเปอร์อารีนา, ไซตามะ, ประเทศญี่ปุ่น
เ​คยชิงแชมป์​ต่อไปนี้แต​่ไม่สำเร็จ​
ชิงแชมป์โลก WBA รุ่นมิดเดิลเวท, 20 พฤษภาคม 2560 แพ้คะแนน อาสซอง ดาม จิกาม ( แคเมอรูน) ที่ อาริอาเกะคอลิเซียม, มหานครโตเกียว, ประเทศญี่ปุ่น
ชิงแชมป์โลก IBF,IBO รุ่นมิดเดิลเวท, 9 เมษายน 2565 แพ้ทีเคโอ เกนนาดี โกลอฟกิน ( คาซัคสถาน) ยก 9 ที่ไซตามะซูเปอร์อารีนา, ไซตามะ, ประเทศญี่ปุ่น
แหล่งข้อมูลอื่น

สถิติการชก boxrec.com
วิดีโอการชกของเรียวตะ มูราตะ
อุทยานแห่งชาติทับลาน

| อุทยานแห่งชาติทับลาน |
| --- | --- |
ไอยูซีเอ็นกลุ่ม 2 (อุทยานแห่งชาติ)


ที่ตั้ง: อำเภอครบุรี อำเภอปักธงชัย อำเภอวังน้ำเขียว อำเภอเสิงสาง จังหวัดนครราชสีมา และอำเภอนาดี จังหวัดปราจีนบุรี
พิกัด: 14°12′N 101°55′E﻿ / ﻿14.200°N 101.917°E﻿ / 14.200; 101.917
พื้นที่: 2,236 ตารางกิโลเมตร (1,398,000 ไร่)
จัดตั้ง: 23 ธันวาคม 2524 
ผู้เยี่ยมชม: 57,075 (2562)
หน่วยราชการ: กรมอุทยานแห่งชาติ สัตว์ป่า และพันธุ์พืช
| อุทยานแห่งชาติทับลาน * |
| --- | --- |
  แหล่งมรดกโลกโดยยูเนสโก
ฝูงกระทิงป่าในเขตอุทยานแห่งชาติทับลาน
ประเทศ:  ไทย
ภูมิภาค **: เอเชียและแปซิฟิก
ส่วนหนึ่งของ: กลุ่มป่าดงพญาเย็น-เขาใหญ่
ประเภท: มรดกทางธรรมชาติ
เกณฑ์พิจารณา: (x)
อ้างอิง: 590-002
ประวัติการขึ้นทะเบียน
ขึ้นทะเบียน: 2548 (คณะกรรมการสมัยที่ 29)
พื้นที่: 223,600 เฮกตาร์
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
อุทยานแห่งชาติทับลาน เป็นอุทยานแห่งชาติในภาคอีสานและภาคตะวันออก มีพื้นที่ครอบคลุมท้องที่อำเภอปักธงชัย อำเภอวังน้ำเขียว อำเภอครบุรี อำเภอเสิงสาง จังหวัดนครราชสีมา และอำเภอนาดี จังหวัดปราจีนบุรี สภาพป่ามีความอุดมสมบูรณ์และมีป่าลานซึ่งหาดูได้ยากที่มีเฉพาะบางท้องที่เท่านั้น มีต้นลานขึ้นตามธรรมชาติ เป็นแหล่งกำเนิดของแม่น้ำลำธารต่าง ๆ และมีธรรมชาติที่สวยงาม เช่น หุบผา หน้าผา น้ำตก  นับว่าเป็นอุทยานแห่งชาติที่มีพื้นที่มากเป็นอันดับสองของประเทศไทย รองจากอุทยานแห่งชาติแก่งกระจาน
เมื่อวันที่ 14 กรกฎาคม พ.ศ. 2548 ยูเนสโกได้ขึ้นทะเบียนอุทยานแห่งชาติเขาใหญ่ อุทยานแห่งชาติทับลาน อุทยานแห่งชาติปางสีดา อุทยานแห่งชาติตาพระยา และเขตรักษาพันธุ์สัตว์ป่าดงใหญ่เป็นแหล่งมรดกโลกทางธรรมชาติโดยใช้ชื่อว่า "กลุ่มป่าดงพญาเย็น-เขาใหญ่"
อุทยานแห่งชาติทับลานได้รับรางวัลอุทยานแห่งชาติสีเขียว (Green National Parks) ระดับทอง (ดีเยี่ยม) ประจำปี 2563
ลักษณะภูมิประเทศ

อุทยานแห่งชาติทับลานเป็นอุทยานแห่งชาติที่มีพื้นที่ส่วนหนึ่งอยู่ในเขตทิวเขาพนมดงรัก สภาพภูมิประเทศโดยทั่วไปประกอบด้วยภูเขาใหญ่น้อยสลับซับซ้อนต่อเนื่องกันเป็นบริเวณกว้างขวาง โดยมีเขาที่สำคัญหลายลูก เช่น เขาละมั่ง เขาภูสามง่าม เขาภูสูง เขาใหญ่ เขาวง เขาสลัดได เขาทิดสี เขาไม้ปล้อง เขาทับเจ็ก และเขาด่านงิ้ว ซึ่งยอดเขาละมั่งเป็นยอดเขาที่สูงสุด มีระดับความสูงประมาณ 992 เมตรจากระดับน้ำทะเล เป็นทิวเขายาวต่อเนื่องกันทำให้มีหุบเขาตามธรรมชาติ เหว และน้ำตก เป็นแหล่งกำเนิดของต้นน้ำหลายสาย เช่น ห้วยขมิ้น ห้วยปลาก้าง ห้วยคำแช ห้วยคำขี้แรด ห้วยมูลสามง่าม ห้วยภูหอม ห้วยกระทิง ห้วยลำเลย ห้วยกุดตาสี ห้วยลำดวน เป็นต้น ลำห้วยแต่ละสายไหลรวมกันเป็นแม่น้ำมูล ส่วนลำห้วยสวนน้ำหอม ห้วยหินยาว ห้วยชมพู ห้วยสาลิกา ห้วยวังมืด ห้วยลำไยใหญ่ ฯลฯ ลำห้วยเหล่านี้จะไหลรวมกันเป็นแม่น้ำบางปะกง
ลักษณะภูมิอากาศ

อุทยานแห่งชาติทับลาน
ฤดูฝน เริ่มตั้งแต่กลางเดือนพฤษภาคม–ตุลาคม ในช่วงลมมรสุมตะวันตกเฉียงใต้ จะพัดพาความชุ่มชื้นมาจากทะเลอันดามันและอ่าวไทยจนทำให้พื้นที่บริเวณนี้ได้รับปริมาณน้ำฝนมาก เฉลี่ยตลอดปี 1,070 มิลลิเมตร ฝนจะตกชุกที่สุดในเดือนกันยายน ซึ่งทิวเขาพนมดงรักจะปะทะลมมรสุมตะวันตกเฉียงใต้และทำให้ฝนตกในบริเวณด้านรับลมมากกว่าด้านไม่รับลม
ฤดูหนาว เริ่มตั้งแต่เดือนพฤศจิกายน–มกราคม อากาศจะหนาวเย็นมากในเดือนธันวาคม ซึ่งเป็นเดือนที่มีค่าเฉลี่ยอุณหภูมิต่ำสุด 22.8 องศาเซลเซียส
ฤดูร้อน เริ่มตั้งแต่กุมภาพันธ์–พฤษภาคม อากาศจะร้อนอบอ้าวมากในเดือนเมษายนซึ่งมีอุณหภูมิเฉลี่ยสูงสุด 29.3 องศาเซลเซียส
สำหรับอุณหภูมิเฉลี่ยตลอดปี 26.7 องศาเซลเซียส
พืชพรรณและสัตว์ป่า

อุทยานแห่งชาติทับลานมีสังคมพืชที่จัดเป็นป่าลุ่มต่ำที่มีความสมบูรณ์มาก จัดเป็นสังคมพืชที่มีการซ้อนทับกันของลักษระทางนิเวศของป่าภาคกลางและป่าภาคตะวันออกเฉียงเหนือ มีความหลากหลายของชนิดพันธุ์ไม้และสัตว์ป่าชุกชุม
ป่าเต็งรัง ในพื้นที่อุทยานแห่งชาติทับลานมีสภาพเป็นป่าโปร่ง ขาดแคลนแหล่งน้ำ มีต้นไม้ขึ้นกระจัดกระจายทั่วพื้นที่และมักจะมีลำต้นเล็กและเตี้ย พืชพื้นล่างเป็นพวกหญ้าเพ็ก หญ้าคา และสาบเสือ พันธุ์ไม้ที่สำคัญ เช่น เต็ง รัง เหียง พลวง ฯลฯ
ป่าเบญจพรรณ จะมีไม้ต่างชนิดขึ้นปะปน และจะพบไผ่ขึ้นปนมากมาย มีพันธุ์ไม้ที่สำคัญ เช่น แดง ตะแบกใหญ่ ประดู่ มะกอก ชิงชัน ฯลฯ พืชพื้นล่างที่สำคัญ เช่น ไผ่กาย โด่ไม่รู้ล้ม เป็นต้น ป่าผลัดใบเหล่านี้ในช่วงฤดูฝนไม้พื้นล่างจะผลิใบอ่อนเป็นแหล่งอาหารสำคัญของสัตว์กินพืช ได้แก่ ช้างป่า กระทิง วัวแดง กวางป่า และนกที่อาศัยพื้นที่นี้ได้แก่ ไก่ป่า เหยี่ยวนกเขาชิครา นกแขกเต้า นกหัวขวาน สัตว์เลื้อยคลานที่พบได้แก่ตะกวดและแย้เป็นต้น
ป่าดงดิบชื้น พบขึ้นอยู่ทั่วไปในพื้นที่ที่สูงจากระดับน้ำทะเล 400–1,000 เมตร
ป่าดงดิบแล้ง จะพบขึ้นอยู่บนพื้นที่ค่อนข้างราบ ไม้ที่พบโดยทั่วไปได้แก่ ยางนา ยางแดง เป็นต้น จากลักษณะเรือนยอดที่ต่อเนื่องกันนั้นจึงเป็นแหล่งที่อยู่อาศัยของชะนีมือขาว ชะนีมงกุฎ ค่างเทาหรือค่างหงอก ลิงกัง พญากระรอกบินหูแดง และจากสภาพป่าที่มีความรกทึบเป็นที่หลบพักและซ่อนตัวของสัตว์ใหญ่ เช่น ช้างป่า กระทิง นกป่าที่หากินและดำเนินกิจกรรมอยู่ในพื้นที่ ได้แก่ ไก่ฟ้าพญาลอ ไก่ฟ้าหลังขาว นกมูม นกลุมพู นกเค้าเหยี่ยว นกเงือกกรามช้าง นกแก๊ก นกกก นกพญาปากกว้างสีดำ นกพญาปากกว้างหางยาว นกขุนแผนหัวแดง และนกขุนทอง สัตว์เลื้อยคลานที่พบ ได้แก่ ตะกวด เต่าใบไม้ หรือ เต่าแดง เต่าเหลืองหรือเต่าเทียน และตะกองเป็นต้น
นอกจากนี้ อุทยานแห่งชาติทับลานยังมีป่าอีกชนิดหนึ่งซึ่งถือเป็นประเภทป่าผลัดใบ ป่าชนิดนี้เรียกว่า "ป่าลาน" สภาพจะเป็นป่าโปร่ง มีลานขึ้นอย่างหนาแน่นทั่วพื้นที่ ป่าลานนี้มีเนื้อที่ 200 ไร่ บริเวณที่ราบบนเขาละมั่ง ด้านตำบลบุพราหมณ์ อำเภอนาดี จังหวัดปราจีนบุรี ไม้ลานเป็นพืชในตระกูลปาล์ม (Palmae) บริเวณป่าลานและป่ารุ่นเป็นแหล่งที่อยู่อาศัยของสัตว์ป่าที่สามารถปรับตัวอยู่ในสภาพแวดล้อมต่าง ๆ ได้แก่ กระรอก หนู กระต่ายป่า พังพอน เก้ง กวางป่า เหยี่ยวขาว นกคุ่มอกลาย กิ้งก่าหัวแดง ตุ๊กแกบ้าน กิ้งก่าหางยาว อึ่งอ่างบ้าน และคางคกเป็นต้น
ต้นลานเมื่ออายุได้ประมาณ 60 ปี จะมีต้นสูงใหญ่ราว 10 เมตร และจะออกดอกเพียงครั้งเดียวในชีวิต หลังจากนั้นต้นลานจะตายลง และให้เมล็ดที่ร่วงลงมาขึ้นเป็นต้นใหม่แทน โดยเมื่อช่วงเดือนสิงหาคม–กันยายน พ.ศ. 2552 ต้นลานได้ออกดอกเป็นจำนวนมากกว่าปีอื่น เชื่อว่าอีกหลายปีจึงจะพบเห็นปรากฏการณ์เช่นนี้อีก
บริเวณเขาหินปูน ถ้ำ หน้าผา ซึ่งได้แก่บริเวณเขาละมั่ง เขาวง และภูสามง่าม เป็นแหล่งที่อยู่อาศัยและที่กำบังภัยของสัตว์ป่าบางชนิด เช่น เลียงผา เม่นหางพวง ค้างคาว บริเวณแหล่งน้ำ ห้วย ลำธาร เป็นย่านที่อาศัยของสัตว์ป่าบางชนิด ได้แก่ งูปลิง กบหงอน เขียดอ่องเล็ก นกยางไฟธรรมดา นกยางเขียว นกกระเต็นน้อยธรรมดา นกกระเต็นใหญ่ธรรมดา และนกกระเต็นลาย ปลาน้ำจืดที่พบ เช่น ปลาชะโอน ปลาดุกเนื้อเลน ปลากระสง ปลาดัก ปลากระทิงดำ
เตียวอี้ (จาง อี้)

ขุนนางของรัฐจ๊กก๊ก (ราว ค.ศ. 166–230)
บทความนี้เกี่ยวกับเตียวอี้ที่เป็นขุนนางของรัฐจ๊กก๊ก สำหรับเตียวอี้ที่เป็นขุนพลของรัฐวุยก๊ก ดูที่ เตียวอี้ (เถียน ยฺวี่)
| เตียวอี้ (จาง อี้) |
| --- | --- |
張裔

ขุนพลผู้ช่วยเหลือฮั่น (輔漢將軍 ฝู่ฮั่นเจียงจฺวิน)
ดำรงตำแหน่ง ค.ศ. 229 (229) – ค.ศ. 230 (230)
กษัตริย์: เล่าเสี้ยน
หัวหน้าเลขานุการของอัครมหาเสนาบดี (丞相長史 เฉิงเซี่ยงจ๋างฉื่อ)
ดำรงตำแหน่ง ค.ศ. 228 (228) – ค.ศ. 230 (230)
กษัตริย์: เล่าเสี้ยน
หัวหน้ารัฐบาล: จูกัดเหลียง
นายกองพลเกาทัณฑ์ฝึกหัด (射聲校尉 เช่อเชิงเซี่ยวเว่ย์)
ดำรงตำแหน่ง ค.ศ. 228 (228) – ค.ศ. 230 (230)
กษัตริย์: เล่าเสี้ยน
หัวหน้ารัฐบาล: จูกัดเหลียง
เจ้าเมืองเอ๊กจิ๋ว (益州太守 อี้โจฺวไท่โฉฺ่ว)
ดำรงตำแหน่ง ค.ศ. 223 (223) – ค.ศ. 228 (228)
กษัตริย์: เล่าเสี้ยน
หัวหน้ารัฐบาล: จูกัดเหลียง
เจ้าเมืองปากุ๋น (巴郡太守 ปาจฺวิ้นไท่โฉฺ่ว)
ดำรงตำแหน่ง ค.ศ. 214 (214) – ค.ศ. ? (?)
 
ข้อมูลส่วนบุคคล
เกิด: ป. ค.ศ. 166 นครเฉิงตู มณฑลเสฉวน
เสียชีวิต: ค.ศ. 230 (64 ปี)
บุตร: จาง มู่ จาง ยฺวี่
อาชีพ: ขุนนาง
ชื่อรอง: จฺวินซื่อ (君嗣)

เตียวอี้ หรือ เตียวฮี (ป. ค.ศ. 166 – 230) มีชื่อในภาษาจีนกลางว่า จาง อี้ (จีน: 張裔; พินอิน: Zhāng Yì) ชื่อรอง จฺวินซื่อ (จีน: 君嗣; พินอิน: Jūnsì) เป็นขุนนางของรัฐจ๊กก๊กในยุคสามก๊กของจีน
ดูเพิ่ม

รายชื่อบุคคลในยุคสามก๊ก
เทศบาลตำบลบ้านเป้า (จังหวัดชัยภูมิ)

ระวังสับสนชื่อบทความคล้ายกัน เทศบาลตำบลบ้านเป้า
| เทศบาลตำบลบ้านเป้า |
| --- | --- |
เทศบาลตำบล
การถอดเสียงอักษรโรมัน
 • อักษรโรมัน: Thetsaban Tambon Ban Pao
ทต.บ้านเป้าที่ตั้งของเทศบาลตำบลบ้านเป้า
พิกัด: 16°22′29.1″N 101°58′19.7″E﻿ / ﻿16.374750°N 101.972139°E﻿ / 16.374750; 101.972139
ประเทศ:  ไทย
จังหวัด: ชัยภูมิ
อำเภอ: เกษตรสมบูรณ์
พื้นที่
 • ทั้งหมด: 7 ตร.กม. (3 ตร.ไมล์)
ประชากร (2565)
 • ทั้งหมด: 7,667 คน
 • ความหนาแน่น: 1,095.28 คน/ตร.กม. (2,836.8 คน/ตร.ไมล์)
รหัส อปท.: 05360402
ที่อยู่ สำนักงาน: 166 หมู่ 1 ถนนเกษตรสมบูรณ์-ร่องแสนคำ ตำบลบ้านเป้า อำเภอเกษตรสมบูรณ์ จังหวัดชัยภูมิ 36120
 ส่วนหนึ่งของสารานุกรมประเทศไทย
บ้านเป้า เป็นเทศบาลตำบลแห่งหนึ่งในอำเภอเกษตรสมบูรณ์ จังหวัดชัยภูมิ ตั้งอยู่ทางทิศเหนือของอำเภอ ระยะทางห่างตัวอำเภอประมาณ 12 กิโลเมตร ลักษณะพื้นที่เป็นที่ราบลุ่ม มีหนองน้ำขนาดกลาง คือ บึงหนองฉิม
อาณาเขต

ทิศเหนือ ติดกับ องค์การบริหารส่วนตำบลบ้านเป้า, องค์การบริหารส่วนตำบลหนองโพนงาม
ทิศใต้ ติดกับ องค์การบริหารส่วนตำบลบ้านเป้า, องค์การบริหารส่วนตำบลกุดเลาะ
ทิศตะวันออก ติดกับ เทศบาลตำบลบ้านแก้ง อำเภอภูเขียว
ทิศตะวันตก ติดกับ องค์การบริหารส่วนตำบลหนองโพนงาม, องค์การบริหารส่วนตำบลบ้านเป้า
ประวัติ

เทศบาลตำบลบ้านเป้า เริ่มแรกก่อตั้งขึ้นเป็น สุขาภิบาลบ้านเป้า เมื่อวันที่ 7 กันยายน พ.ศ. 2513  จนกระทั่งเมื่อวันที่ 25 พฤษภาคม 2542 มีประกาศกระทรวงมหาดไทยให้จัดตั้ง เทศบาลตำบลบ้านเป้า จนปัจจุบัน
การปกครอง

เทศบาลตำบลบ้านเป้า ครอบคลุมพื้นที่ตำบลบ้านเป้าบางส่วน จำนวน 8 หมู่บ้าน ได้แก่
หมู่ 1 บ้านเป้า
หมู่ 2 บ้านหญ้านาง
หมู่ 7 บ้านเป้า
หมู่ 8 บ้านเป้า
หมู่ 9 บ้านเป้า
หมู่ 10 บ้านเป้า
หมู่ 13 บ้านโพธิ์ทอง
หมู่ 14 บ้านเป้าพัฒนา
อ้างอ้ง

↑  ประชากรในเทศบาลตำบลบ้านเป้า พ.ศ. 2565 โดยกรมการปกครอง กระทรวงมหาดไทย.
↑  "ประกาศกระทรวงมหาดไทย เรื่องจัดตั้งสุขาภิบาลบ้านเป้า อำเภอเกษตรสมบูรณ์...PDF ราชกิจจานุเบกษา 87 (90):2785. 29 กันยายน 2513
↑  https://www.bp.go.th/home
| ด ค กองค์กรปกครองส่วนท้องถิ่นระดับล่างในจังหวัดชัยภูมิ |
| --- | --- | --- |
| เทศบาลเมือง |  ชัยภูมิ  |  |
| เทศบาลตำบล |  เกษตรสมบูรณ์  แก้งคร้อ  คอนสวรรค์  คอนสาร  โคกสะอาด  โคกสูง  จัตุรัส  ชีลอง  ตลาดแร้ง  ทุ่งทอง  ทุ่งลุยลาย  เทพสถิต  ธาตุทอง  นาหนองทุ่ม  บ้านแก้ง  บ้านเขว้า  บ้านค่ายหมื่นแผ้ว  บ้านเดื่อ  บ้านเต่า  บ้านแท่น  บ้านเป้า  บ้านเพชร  บ้านเพชรภูเขียว  บำเหน็จณรงค์  ภูเขียว  ลาดใหญ่  ลุ่มลำชี  หนองบัวโคก  หนองบัวแดง  หนองบัวระเหว  หนองบัวใหญ่  หนองสังข์  หลวงศิริ  ห้วยยาง  ห้วยแย้  |  |
| องค์การบริหารส่วนตำบล |  กวางโจน  กะฮาด  กุดชุมแสง  กุดตุ้ม  กุดน้ำใส  กุดยม  กุดเลาะ  เก่าย่าดี  เกาะมะนาว  คอนสวรรค์  คอนสาร  คูเมือง  โคกกุง  โคกเพชรพัฒนา  โคกมั่งงอย  โคกเริงรมย์  โคกสะอาด  เจาทอง  ช่องสามหมอ (อำเภอแก้งคร้อ)  ช่องสามหมอ (อำเภอคอนสวรรค์)  ชีบน  ซับสีทอง  ซับใหญ่  ดงกลาง  ดงบัง  ตะโกทอง  ตาเนิน  ถ้ำวัวแดง  ท่ากูบ  ท่ามะไฟหวาน  ท่าหินโงม  ท่าใหญ่  ทุ่งนาเลา  ทุ่งพระ  นางแดด  นาฝาย  นายางกลัก  นาเสียว  นาหนองทุ่ม  โนนกอก  โนนคูณ  โนนแดง  โนนทอง  โนนสะอาด  โนนสำราญ  บ้านกอก  บ้านแก้ง  บ้านขาม  บ้านค่าย  บ้านเจียง  บ้านชวน  บ้านดอน  บ้านตาล  บ้านแท่น  บ้านบัว  บ้านเป้า  บ้านเพชร (อำเภอบำเหน็จณรงค์)  บ้านเพชร (อำเภอภูเขียว)  บ้านยาง  บ้านไร่  บ้านเล่า  บ้านโสก  บ้านหัน  บุ่งคล้า  โป่งนก  ผักปัง  โพนทอง  ภูแลนคา  ยางหวาย  รอบเมือง  รังงาม  ละหาน  ลาดใหญ่  วะตะแบก  วังชมภู  วังตะเฆ่  วังทอง  ศรีสำราญ  ส้มป่อย  สระพัง  สระโพนทอง  สามสวน  โสกปลาดุก  หนองข่า  หนองขาม (อำเภอแก้งคร้อ)  หนองขาม (อำเภอคอนสวรรค์)  หนองคอนไทย  หนองคู  หนองฉิม  หนองโดน  หนองตูม  หนองนาแซง  หนองบัวโคก  หนองบัวบาน  หนองไผ่ (อำเภอแก้งคร้อ)  หนองไผ่ (อำเภอเมืองชัยภูมิ)  หนองโพนงาม  หนองแวง  หลุบคา  ห้วยต้อน  ห้วยบง  ห้วยยายจิ๋ว  ห้วยไร่  หัวทะเล  แหลมทอง  โอโล  |  |
เวกเตอร์แนวฉาก

เวกเตอร์แนวฉาก
เวกเตอร์แนวฉาก (normal vector) คือเวกเตอร์ที่ชี้ไปในแนวฉาก ในสองมิติหมายถึงเวกเตอร์ที่ตั้งฉากกับเส้นโค้ง ส่วนในสามมิติหมายถึงเวกเตอร์ที่ตั้งฉากกับระนาบ ในสามมิติ
นิยามใน 3 มิติ

ถ้าให้จุดยอดของหน้าหนึ่งของทรงสี่เหลี่ยมมุมฉาก เป็น A, B, C และ D แล้ว เวกเตอร์ปกติ N ของหน้า ABCD จะกลายเป็น
ในที่นี้ × หมายถึงผลคูณไขว้ของเวกเตอร์
ถ้าเส้น AB และ DC ขนานกับแกน x และเส้น AD และ BC ขนานกับแกน z แล้วนอร์มจะเป็นผลคูณของความยาวของ AD และ BC
โดยที่ j แทนเวกเตอร์หนึ่งหน่วย ตามแกน y
เวกเตอร์แนวฉากที่มีนอร์มเป็น 1 เรียกว่า เวกเตอร์หน่วยแนวฉาก (normal unit vector)
คำอธิบายของเวกเตอร์แนวฉาก